EUROOPAN YHTEISÖJEN KOMISSIO 
Bryssel, 09.03.1998 
KOM(1998) 161 lopull. 
Ehdotus 
NEUVOSTON PÄÄTÖKSEKSI 
tietyistä BSE:hen liittyvistä kiireellisistä suojatoimenpiteistä sekä päätöksen 94/474/EY 
muuttamisesta ja päätöksen 96/239/EY kumoamisesta 
(komission esittämä) 

PERUSTELUT 
Yhdistyneen kuningaskunnan ilmoitettua BSE:n ja Creutzfeld- Jakobin taudin 
mahdollisesta yhteydestä komissio teki 27 päivänä maaliskuuta 1996 päätöksen 
96/239/EY, jolla kiellettiin elävien nautaeläinten ja nautaeläimistä peräisin olevien 
tuotteiden toimittaminen Yhdistyneestä kuningaskunnasta. Eurooppa-neuvoston 22 
päivänä kesäkuuta 1996 pitämässä kokouksessa vahvistettiin kieltojen poistamista 
asteittain koskevat ennakkoedellytykset, jotka kirjattiin Firenzen sopimukseen. 
Ennakkoedellytyksiin kuuluu keskeisesti tehokkaan taudinhävittämissuunnitelman 
toteuttaminen, mukaan lukien mahdollisesti tartunnan saaneiden eläinten valikoiva 
teurastaminen sekä yli 30 kuukautta vanhojen eläinten poistaminen ja niiden tuhoaminen. 
Tässä tilanteessa on erityisen tärkeää poistaa vientikielto asteittain sellaisilta elämiltä ja 
lihalta, jotka ovat peräisin varmennetuista karjoista, toisin sanoen karjoista, joissa ei ole 
koskaan esiintynyt BSE:tä ja jotka eivät ole joutuneet saastuneen lihaluujauhon kanssa. 
Yhdistyneen kuningaskunnan suunnitelma BSE:n hävittämiseksi hyväksyttiin vuoden 
1996 kesäkuun lopussa. Taudin hävittäminen on edistynyt tyydyttävästi. Taudin 
hurjimpana aikana vuonna 1992 vahvistettiin 37 280 BSE-tapausta; viime vuonna 
vahvistettujen BSE-tapausten määrä oli laskenut 3 396 tapaukseen. Nyttemmin yli 3 
miljoonaa eläintä on teurastettu ja tuhottu hävittämissuunnitelman eri ohjelmien 
mukaisesti. 
Rajoitusten poistamiseksi Yhdistynyt kuningaskunta ehdotti helmikuussa 1997 vientiin 
tarkoitettujen karjojen varmentamista. Eläinlääkintäalan tiedekomitean hylättyä 
ehdotuksen kesäkuussa Yhdistynyt kuningaskunta esitti muutetun ehdotuksen 
heinäkuussa. 
Kesällä 1997 saatiin uusia tietoja laajamittaisista petoksista naudanliha-alalla 
Yhdistyneessä kuningaskunnassa. Petostentorjunnan koordinointiyksikön (UCLAF) ja 
Elintarvike- ja eläinlääkintätoimiston (FVO) tutkimuksissa tuli ilmi puutteita 
Yhdistyneen kuningaskunnan alueelta toimitettavaksi tarkoitetun naudanlihan tuotannon 
virallisessa valvonnassa. Petosten ehkäisemiseksi päätettiin tiukentaa elinlääkinnällistä 
valvontaa, ja tiedot toimitettiin lokakuussa suositusten seurannasta vastaavalle Euroopan 
parlamentin väliaikaiselle valiokunnalle (neljännessä) seurantakertomuksessa. 
Ehdotuksessa on otettu huomioon nämä tiukempaa eläinlääkinnällistä valvontaa koskevat 
edellytykset. 
Osa ehdotuksesta esitettiin jäsenvaltioille jo kesäkuussa 1997. Silloin esitettiin ainoastaan 
Yhdistyneessä kuningaskunnssa teurastetusta karjasta valmistetun gelatiinin 
toimittamista koskevan poikkeuksen peruuttamista sekä joitakin selvennyksiä. 
Tiukennettu valvonta, joidenkin kieltojen poistaminen ja uudet selvennykset 
osoittautuivat tarpeellisiksi vasta hiljattain ja sen vuoksi ne on sisällytetty tähän 
ehdotukseen. 
Tästä ehdotuksesta keskusteltiin ensimmäistä kertaa pysyvän eläinlääkintäkomitean 
työryhmässä 29 päivänä tammikuuta 1998, jolloin sitä kehuttiin yleisesti. Sen sijaan sitä 
vastustettiin suuresti pysyvässä eläinlääkintäkomiteassa. Erityisen tärkeänä 
keskusteluissa pidettiin vientiin soveltuviksi toteamattomien eläinten hyväksymistä 
vientiin soveltuviin karjoihin. Eläinlääkintäalan tiedekomitea hyväksyy tämän 
edellyttäen, että vientiin soveltuvaksi toteamattomia eläimiä ei hyväksytä järjestelmään. 
Tätä perustellaan sillä oletuksella, että tarttuminen eläimestä toiseen ei ole mahdollista. 
A. 
Ehdotuksessa vientiin soveltuvaksi toteamattomat eläimet hyväksytään vientiin 
soveltuviin karjoihin, mutta kyseiset eläimet eivät pääse osallisiksi järjestelmästä. 
Pysyvän eläinlääkintäkomitean kokouksessa 4 päivänä maaliskuuta ehdotusta tukivat 
Tanska, Kreikka, Irlanti, Italia, Alankomaat, Itävalta, Portugali, Suomi, Ruotsi ja 
luonnollisesti Yhdistynyt kuningaskunta. Ehdotusta vastaan äänestivät Belgia, Saksa, 
Espanja ja Luxemburg, koska ne vastustavat mahdollisuutta, että vietäisiin vientiin 
soveltuvia karjoja, joihin on lisätty niihin soveltumattomia eläimiä. Ranska ei äänestänyt, 
koska sen mielestä liian monet tekniset seikat ovat edelleen ratkaisematta; se ei halua 
vastustaa ehdotusta vain periaatteen vuoksi. 
Koska komissio ei saanut pysyvän eläinlääkintäkomitean puoltavaa lausuntoa, sen on 
jätettävä ehdotus neuvoston käsiteltäväksi viipymättä direktiivin 89/662/ETY 17 artiklan 
mukaisesti. 
sL. <3_ 
Ehdotus: 
NEUVOSTON PÄÄTÖS 
tehty 
tietyistä BSEihen liittyvistä kiireellisistä suojatoimenpiteistä sekä päätöksen 94/474/EY 
muuttamisesta ja päätöksen 96/239/EY kumoamisesta 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen, 
ottaa huomioon eläinlääkärin- ja kotieläinjalostustarkastuksista yhteisön sisäisessä 
tiettyjen elävien eläinten ja tuotteiden kaupassa sisämarkkinoiden toteuttamista varten 26 
päivänä kesäkuuta 1990 annetun neuvoston direktiivin 90/425/ETY1, sellaisena kuin se 
on viimeksi muutettuna direktiivillä 92/118/ETY2, ja erityisesti sen 10 artiklan 4 kohdan, 
ottaa huomioon eläinlääkärintarkastuksista yhteisön sisäisessä kaupassa 
sisämarkkinoiden toteuttamista varten 11 päivänä joulukuuta 1989 annetun neuvoston 
direktiivin 89/662/ETY3, sellaisena kuin se on viimeksi muutettuna direktiivillä 
92/118/ETY, ja erityisesti sen 9 artiklan 4 kohdan, 
ottaa huomioon komission ehdotuksen, 
sekä katsoo, että 
1 EYVL L 224, 18.8.1990, s. 29. 
2 EYVL L 62, 15.3.1993, s. 49. 
3 EYVL L 395, 30.12.1989, s. 13. 
i4 
1) Yhdistyneessä kuningaskunnassa on julkaistu uusia tietoja, jotka tukevat edelleen 
oletusta, että altistuminen naudan spongiformisen enkefalopatian (BSE) 
taudinaiheuttajalle on yhteydessä Creutzfeldt-Jakobin taudin (CJT) uuteen 
muotoon ihmisillä; Yhdistyneen kuningaskunnan spongiformisia enkefalopatioita 
käsittelevä neuvoa-antava komitea (SEAC) totesi 16 päivänä syyskuuta 1997 
viimeaikaisten tutkimustulosten osoittavan pitävästi, että BSE-taudinaiheuttaja on 
aivan samanlainen kuin taudinaiheuttaja, joka aiheuttaa CJT:n uutta muotoa 
ihmisillä; vaarallisia patogeenejä käsittelevä neuvoa-antava komitea (ACDP) 
totesi 18 päivänä syyskuuta 1997, että BSE-taudinaiheuttaja olisi luokiteltava 
ihmisten patogeeniksi, 
2) näissä olosuhteissa ja kiireellisenä toimenpiteenä on aiheellista väliaikaisesti 
kieltää toimittamasta Yhdistyneestä kuningaskunnasta muihin jäsenvaltioihin 
kaikkia nautaeläimiä ja kaikkia sellaisia tuotteita, jotka koostuvat kokonaan tai 
osittain aineksista, jotka on saatu Yhdistyneessä kuningaskunnassa teurastetuista 
eläimistä, tai sisältävät tällaisia aineksia, ja jotka voivat päätyä ihmisten tai 
eläinten ravintoketjuun tai jotka on tarkoitettu käytettäviksi kosmeettisissa tai 
farmaseuttisissa valmisteissa tai lääkkeissä; kaupan vääristymien ehkäisemiseksi 
samaa kieltoa olisi sovellettava vientiin kolmansiin maihin, 
3) eläinten terveyden ja kansanterveyden turvaamiseksi yhteisössä komissio on 
tehnyt BSE:hen liittyvistä tietyistä suojatoimenpiteistä ja päätösten 89/469/ETY 
ja 90/200/ETY kumoamisesta 27 päivänä heinäkuuta 1994 päätöksen 
94/474/EY4, sellaisena kuin se on viimeksi muutettuna päätöksellä 95/287/EY5, 
ja nautaeläinten alkioiden BSE:hen (bovine spongiform encephalopathy) 
liittyvistä tietyistä suojatoimenpiteistä Yhdistyneessä kuningaskunnassa 14 
päivänä toukokuuta 1992 päätöksen 92/290/ETY6, sellaisena kuin se on viimeksi 
muutettuna Itävallan, Suomen ja Ruotsin liittymisasiakirjalla, ja BSE-tautiin ja 
nisäkkäistä saatuja valkuaisaineita sisältävään ruokintaan liittyvistä tietyistä 
suojatoimenpiteistä 27 päivänä kesäkuuta 1994 päätöksen 94/381/EY7, sellaisena 
kuin se on muutettuna päätöksellä 95/60/EY8, sekä eläinjätteen käsittelyssä BSE-
taudinaiheuttajien inaktivoimiseksi käytettävien vaihtoehtoisten 
lämpökäsittelyjärjestelmien hyväksymisestä 18 päivänä heinäkuuta 1996 päätöksen 
96/449/EY9, 
4) Yhdistynyt kuningaskunta on toteuttanut toimenpiteitä tässä jäsenvaltiossa 
ilmenneisiin tiettyihin CJT-tapauksiin liittyvien tietojen julkaisemisen vuoksi, 
5) Yhdistynyt kuningaskunta on kieltänyt nisäkäsperäisen lihaluujauhon käytön 
kotieläinten ruokinnassa sen alkuperästä riippumatta; on tarpeen säätää, että 
Yhdistyneestä kuningaskunnasta ei saa toimittaa nisäkäsperäistä lihaluujauhoa ja 
nisäkäsperäistä lihaluujauhoa sisältäviä kotieläinten rehuja tai lannoitteita, jotka 
luonteensa johdosta voisivat päätyä kotieläinten ravintoketjuun, 
4 EYVLL 194, 29.7.1994, s. 96. 
5 EYVLL 181, 1.8.1995, s. 40. 
6 EYVLL 152,4.6.1992, s. 37. 
7 EYVLL 172, 7.7.1994, s. 23. 
8 EYVLL 55, 11.3.1995, s. 43. 
9 EYVL L 184, 24.7.1996, s. 43. 
6) kesyistä lihansyöjistä peräisin olevan valkuaisen käytöstä aiheutuvaa vaaraa 
tarttuvien spongiformisten enkefalopatioiden (TSE) päätymisestä ihmisten tai 
eläinten ravintoketjuihin pidetään pienenä; tätä vaaratekijää voidaan pienentää 
edelleen vaatimalla, että kesyjä lihansyöjiä ei ruokita Yhdistyneestä 
kuningaskunnasta peräisin olevalla nisäkäsperäisellä lihaluujauholla; tämän 
vuoksi on aiheellista säätää, että Yhdistyneessä kuningaskunnassa tuotettua 
kesyille lihansyöjille tarkoitettua rehua, joka ei sisällä kyseisestä maasta peräisin 
olevaa nisäkäsperäistä lihaluujauhoa, saa toimittaa Yhdistyneen kuningaskunnan 
alueelta toisiin jäsenvaltioihin tai kolmansiin maihin, 
7) Yhdistynyt kuningaskunta on toteuttanut toimenpiteitä tiettyjen naudan kudosten 
hävittämiseksi, 
8) tietyistä BSEihen liittyvistä kiireellisistä suojatoimenpiteistä 27 päivänä 
maaliskuuta 1996 tehdyssä komission päätöksessä 96/239/EY10 kiellettiin ennen 
sen muuttamista päätöksellä 96/362/EY11 erityisesti naudan siemennesteen ja 
tiettyjen muiden Yhdistyneessä kuningaskunnassa teurastetuista nautaeläimistä 
saatujen tuotteiden, jotka saattavat joutua ihmisten tai eläinten ravintoketjuun, 
sekä ainesten, jotka on tarkoitettu käytettäviksi lääkkeissä, kosmeettisissa tai 
farmaseuttisissa valmisteissa, toimittaminen muihin jäsenvaltioihin ja kolmansiin 
maihin, 
9) eläinlääkintäalan tiedekomiteaa on kuultu 18 päivänä huhtikuuta 1996 ja 26 
päivänä huhtikuuta 1996; mainitun komitean lausunnossa nautaeläinten 
siemennesteen katsotaan olevan turvallinen eläinten terveydelle BSE:n osalta, 
10 EYVLL 78, 28.3.1996, s. 47. 
11 EYVLL 139, 12.6.1996, s.18. 
10) kosmetiikka-alan tiedekomiteaa on kuultu 11 päivänä huhtikuuta 1996 tiettyjen 
nautaeläintuotteiden turvallisuudesta; Euroopan kosmetiikka-, toaiettitarvike- ja 
hajuvesiteollisuuden yhdyskomitea (colipa) on suositellut jäsenilleen, etteivät 
nämä käyttäisi lähdeaineksia Yhdistyneestä kuningaskunnasta tulevista 
nautaeläimistä; mainittu komitea on ilmoittanut, että sen jäsenet noudattavat tätä 
suositusta; kosmeettisia valmisteita koskevan jäsenvaltioiden lainsäädännön 
lähentämisestä annetun neuvoston direktiivin 76/768/ETY liitteiden II, III, VI ja VII 
mukauttamisesta tekniseen kehitykseen 10 päivänä tammikuuta 1997 annetussa 
komission direktiivissä 97/1/EY12 on väliaikaisesti kielletty tiettyjä kudoksia ja 
nesteitä sisältävien kosmeettisten valmisteiden markkinoille saattaminen, 
11) elintarvikealan tiedekomiteaa on kuultu 15 päivänä huhtikuuta 1996 tiettyjen 
nautaeläintuotteiden turvallisuudesta, 
12) lääkevalmistekomiteaa on kuultu 16 päivänä huhtikuuta 1996; farmaseuttisella 
alalla on otettu jo käyttöön toimenpiteitä ainesten alkuperän vahvistamiseksi ja 
niiden käsittelemiseksi; jokaiselle lääkkeelle on saatava lupa kaupan pitämiseksi 
ennen kuin se saadaan saattaa markkinoille, tässä käsittelyssä kaikki raaka-aineet 
arvioidaan; Euroopan lääkearviointiviraston pyynnöstä kaikki markkinoille 
saattamista koskevan luvan haltijat yhteisössä tai hakijat, jotka ovat saaneet 
lääkevalmistekomitean tai eläinlääkekomitean myönteisen lausunnon, ovat 
vahvistaneet, että asianomaiset tuotteet eivät sisällä Yhdistyneestä 
kuningaskunnasta peräisin olevaa nautaperäistä kudosta, 
12 EYVLL 16, 18.1.1997, s. 85. 
13) sittemmin on saatu lisätietoja, mikä helpottaa täydellisempää riskien arviointia; 
tällä perusteella eläinlääkintäalan tiedekomitea on 26 päivänä huhtikuuta 1996 
päätellyt, että nautaperäisten ainesten hankkimisessa käytettyjen 
tarkoituksenmukaisten lähteiden ja BSE:n taudinaiheuttajan inaktivoinnissa 
tehokkaaksi osoittautuneiden käsittelyn vähimmäisvaatimusten yhdistäminen 
antaa hyvät takeet näiden tuotteiden turvallisuudesta elintarvikekäytössä tai 
kosmeettisessa käytössä; tämän vuoksi eläinlääkintäalan tiedekomitea on 
suositellut turvallisuusparametrien käyttöä näiden ainesten tuotannossa ja sen 
vuoksi katsotaan näiden tuotteiden olevan turvallisia, 
14) tiettyjen tuotteiden, kuten gelatiini ja tali, katsotaan olevan turvallisia, 
15) Yhdistynyt kuningaskunta otti vuonna 1988 käyttöön vaatimuksen BSE-tartunnan 
saaneiden eläinten täydellisestä hävittämisestä; neuvosto päätteli 1, 2 ja 3 päivänä 
huhtikuuta 1996 pitämässään kokouksessa, että yli 30 kuukauden ikäiset 
nautaeläimet eivät saa joutua ihmisten tai eläinten ravintoketjuihin eikä niitä saa 
käyttää kosmeettisissa tai farmaseuttisissa valmisteissa; kyseisiä eläimiä ei pitäisi 
käyttää lähdeaineksina tietyissä nautatuotteissa, 
16) tämän lisäksi tiettyjä nautaperäisiä kudoksia ei tulisi käyttää kyseisten tuotteiden 
lähdeaineksina, 
17) päätöstä 96/239/EY muutettiin päätöksellä 96/362/EY tiettyjen tuotteiden, kuten 
gelatiini, tali ja nautaeläinten siemenneste, vapauttamiseksi kiellosta, 
18) eläinlääkintäalan tiedekomitea hyväksyi 17 päivänä heinäkuuta 1996 BSE-
alaryhmän 26 päivänä kesäkuuta 1996 esittämän kertomuksen, jossa se suositteli, 
että eläinlääkintäalan tiedekomitean 26 päivänä huhtikuuta 1996 laatimaa 
gelatiinin riskiarviointia tarkasteltaisiin uudelleen ottaen huomioon BSE-
taudinaiheuttajan inaktivoimiseen liittyvät epävarmuustekijät ja päätöksen 
96/362/ETY vaatimukset, 
19) päätöksessä 96/362/EY vahvistetaan tietyt ennakkoedellytykset, joiden on 
täytyttävä ennen kuin Yhdistyneestä kuningaskunnasta saa toimittaa alueeltaan 
nautaeläimistä olevasta raaka-aineesta valmistettua gelatiinia; nämä 
ennakkoedellytykset eivät ole täyttyneet ja tällaisiin toimituksiin ei ole annettu 
lupaa; tilanteen säännönmukaistamiseksi ennen kuin asiasta on saatavilla uusia 
tieteellisiä tietoja ja neuvoja on kuitenkin aiheellista poistaa mahdollisuus viedä 
Yhdistyneessä kuningaskunnassa teurastetuista nautaeläimistä olevasta raaka-
aineesta valmistettua gelatiinia elintarvikkeeksi, rehuksi ja kosmetiikaksi sekä 
farmaseuttisiin tarkoituksiin; tämä noudattaa monitieteisen tiedekomitean 3 
päivänä huhtikuuta 1997 antamaa neuvoa, jonka mukaan mitään tuotantoa ei 
voida pitää turvallisena, jos gelatiinin tuotannossa käytetty lähdeaines on 
mahdollisesti saastunutta, 
20) Yhdistyneelle kuningaskunnalle olisi annettava lupa toimittaa alueeltaan 
Yhdistyneessä kuningaskunnassa teurastetuista nautaeläimistä olevasta raaka-
aineesta valmistettua gelatiinia ja dikalsiumfosfaattia teknisiin tarkoituksiin 
edellyttäen, että niissä on tarkoituksenmukaiset päällysmerkinnät, 
21) Yhdistyneelle kuningaskunnalle olisi myös annettava lupa toimittaa alueeltaan 
gelatiinia, jonka raaka-ainetta ei ole tuotettu Yhdistyneessä kuningaskunnassa 
teurastetuista nautaeläimistä; Yhdistyneessä kuningaskunnassa on otettu käyttöön 
jäljitysjärjestelmä tällaiselle gelatiinille sen varmistamiseksi, että raaka-aineen 
alkuperä voidaan tunnistaa; yhteisön sääntöjä olisi täydennettävä ottamalla 
muodollisesti käyttöön jäljitysjärjestelmä; tällainen järjestelmä olisi otettava 
käyttöön muiden tuotteiden osalta, jotka on vapautettu yleisestä kiellosta; olisi 
myös otettava käyttöön päällysmerkintäjärjestelmä, 
22) on tarpeen säätää, että muualla kuin Yhdistyneessä kuningaskunnassa 
teurastetuista nautaeläimistä saatujen tuotteiden olisi tultava hyväksytyistä 
laitoksista, jotka ovat virallisessa eläinlääkinnällisessä valvonnassa ja joissa 
sovelletaan raaka-aineiden alkuperän jäljittämisen varmistavaa järjestelmää; näitä 
tuotteita saa kuitenkin toimittaa Yhdistyneestä kuningaskunnasta välittömästi 
ilman komission ennakkotarkastusta, 
23) on tarpeen vahvistaa asianmukaiset takeet muualla kuin Yhdistyneessä 
kuningaskunnassa teurastetuista nautaeläimistä saatujen tiettyjen tuotteiden 
toimittamiselle Yhdistyneestä kuningaskunnasta, 
24) koko yhteisön kattava luotettava valvontajärjestelmä on ennakkoedellytys 
naudanlihamarkkinoiden joustavalle toiminnalle; petosten torjunnan 
koordinointiyksikön (UCLAF) ja komission elintarvike- ja eläinlääkintätoimiston 
tutkimuksista on ilmennyt, että naudanlihan tuotannon virallisessa valvonnassa on 
puutteita Yhdistyneessä kuningaskunnassa muihin jäsenvaltioihin ja kolmansiin 
maihin tapahtuvien toimitusten osalta; tämän vuoksi on tarpeen tehostaa 
eläinlääkintätarkastuksia petosten ehkäisemiseksi, 
25) lisättyjä tarkastuksia olisi sovellettava kaikkiin tuoreen naudanlihan kaupallisiin 
lähetyksiin Yhdistyneen kuningaskunnan alueelle, alueen kautta tai alueelta pois; 
on aiheellista vaatia, että toimivaltainen viranomainen sinetöi kaikki tällaiset 
lähetykset sekä avaa sinetit ja että lähetysten mukana on eläinlääkärintodistukset 
sekä että, yhteisön sisäisen kaupan ollessa kyseessä, lähetyksestä ilmoitetaan 
virallisesti eläinlääkintäviranomaiset yhdistävästä tietokoneverkosta (Animo) 19 
päivänä heinäkuuta 1991 tehdyssä komission päätöksessä 91/398/ETY13 
tarkoitetulla Animo-järjestelmällä tai telekopiolla, 
26) muualla kuin Yhdistyneessä kuningaskunnassa teurastetuista naudoista saadun 
lihanjalostuksen eläinlääkinnällistä valvontaa olisi myös tehostettava, 
13 EYVLL 221, 9.8.1991, s. 30. 
27) Yhdistynyt kuningaskunta esitti komissiolle 25 päivänä helmikuuta 1997 
ensimmäisen ehdotuksen vientiin tarkoitettujen karjojen 
varmentamisjärjestelmästä (Export Certified Herds Scheme); eläinlääkintäalan 
tiedekomitea totesi 11 päivänä kesäkuuta 1997 pitämässään kokouksessa 
ehdotuksen riittämättömäksi; Yhdistynyt kuningaskunta esitti muutetun 
ehdotuksen 1 päivänä heinäkuuta 1997; eläinlääkintäalan tiedekomitea 17 päivänä 
syyskuuta 1997 tarkastetusta ehdotuksesta antamassa lausunnossaan totesi, että 
pääasiallinen este järjestelmän hyväksymiselle koko Yhdistyneen 
kuningaskunnan alueelle oli elävälle nautakarjalle tarkoitetun kattavan 
tietokoneistetun siirto- ja jäljitysjärjestelmän sekä siihen liittyvän tietokannan 
puuttuminen Isosta-Britanniasta, kun taas Pohjois-Irlannissa vaikutti olevan 
käytössä riittävä järjestelmä; komitea katsoi myös, että järjestelmän vähemmän 
merkityksellisiin kohtiin voitaisiin tehdä pieniä muutoksia toimivaltaisten 
komission yksikköjen pyynnöstä varmennus- tai tarkastusvaatimusten 
noudattamiseksi; elintarvike- ja eläinlääkintätoimisto teki 
toteutettavuustutkimuksen Pohjois-Irlannissa 3-7 päivänä marraskuuta 1997; 
Yhdistynyt kuningaskunta on suostunut lisäparannuksiin, jotka noudattavat 
kyseisen tarkastuskäynnin jälkeen annettuja suosituksia; tämän vuoksi on 
aiheellista osittain poistaa kielto toimittaa Pohjois-Irlannissa teurastetuista 
naudoista saaduilta tuotteilta, 
28) komission tekemät tarkastukset ovat osoittaneet, että Pohjois-Irlannin 
eläinlääkintävalvontajärjestelmä on tehokkaampi; sen vuoksi olisi aiheellista ottaa 
käyttöön asteittain lähestymistapa, joka aloitetetaan poistamalla kielto toimittaa 
sellaisista nautaeläimistä saatuja tuotteita, jotka on teurastettu, paloiteltu, käsitelty 
ja varastoitu yksinomaan muihin jäsenvaltioihin ja kolmansiin maihin 
toimitettaville tuotteille tarkoitetuissa Pohjois-Irlannissa sijaitsevissa laitoksissa; 
seuraavaan vaiheeseen kuuluisi Pohjois-Irlannista peräisin olevan toimitettavaksi 
soveltuvan lihan käsittelyä koskevien kieltojen poistaminen Yhdistyneessä 
kuningaskunnassa myöhemmin annettavien edellytysten mukaisesti; komissio 
alkaa välittömästi tutkia Yhdistyneen kuningaskunnan viranomaisten kanssa millä 
keinoin ja millä edellytyksin kyseisiä rajoituksia olisi mahdollista lieventää, 
29) petosten ehkäisemiseksi Yhdistyneessä kuningaskunnassa teurastetuista 
nautaeläimistä saadussa lihassa olisi oltava terveyttä koskevista ongelmista 
yhteisön sisäisessä tuoreen lihan kaupassa 26 päivänä kesäkuuta 1964 annetun 
direktiivin 64/433/ETY14, sellaisena kuin se on viimeksi muutettuna direktiivillä 
95/23/EY15 3 artiklan 1 kohdan A alakohdan e alakohdassa säädetyn 
terveysmerkin lisäksi erillinen merkki, jota ei voi sekoittaa yhteisön 
terveysmerkkiin, 
30) useimmat päätöksen 94/474/EY säännöksistä eivät ole enää eläinlääkintäalan 
tiedekomitean 17 päivänä syyskuuta 1997 antaman lausunnon mukaisia ja sen 
vuoksi ne olisi poistettava, 
31) päätöksessä 96/239/EY edellytetään, että Yhdistynyt kuningaskunta toimittaa 
BSE-tilannetta koskevat kertomukset joka toinen viikko; tämän ajanjakson on 
havaittu olevan liian lyhyt, ja se olisi pidennettävä yhteen kuukauteen, 
32) komission olisi edelleen tehtävä yhteisön tarkastuksia Yhdistyneessä 
kuningaskunnassa tässä päätöksessä säädettyjen toimenpiteiden soveltamisen 
todentamiseksi, 
33) edellä esitetty edellyttää päätöksen 96/239/EY perusteellista uudelleen muotoilua; 
selkeyden vuoksi kyseinen päätös olisi kumottava, 
34) tätä päätöstä tarkastellaan uudelleen uusien tieteellisten tietojen perusteella, ja 
35) pysyvä eläinlääkintäkomitea ei ole antanut myönteistä lausuntoa, 
14 EYVL 121, 29.7.1964, s. 2012/64. 
15 EYVL L 243, 11.10.1995, s. 7. 
10 
ON TEHNYT TÄMÄN PAATOKSEN: 
I LUKU 
Elävät nautaeläimet, nautaeläinten alkiot, lihaluujauho ja liittyvät tuotteet 
1 artikla 
Ennen tilanteen kokonaisvaltaista tarkastelun valmistumista ja sen estämättä, mitä 
yhteisön säännöksissä BSE:n torjunnasta säädetään, Yhdistyneen kuningaskunnan on 
varmistettava, että sen alueelta muihin jäsenvaltioihin tai kolmansiin maihin ei toimiteta 
seuraavia: 
a) elävät nautaeläimet ja nautaeläinten alkiot, 
b) nisäkäsperäinen lihajauho, luujauho ja lihaluujauho, 
c) b alakohdassa tarkoitettuja aineksia sisältävät eläinten rehut ja lannoitteet. 
2 artikla 
Poiketen siitä, mitä 1 artiklassa säädetään, kesyille lihansyöjille tarkoitettua ravintoa, 
joka sisältää 1 artiklan b alakohdassa tarkoitettuja aineksia, saa toimittaa toisiin 
jäsenvaltioihin tai kolmansiin maihin edellyttäen, että kyseiset ainekset eivät ole peräisin 
Yhdistyneestä kuningaskunnasta ja että 9 ja 10 artiklassa säädettyjä edellytyksiä 
noudatetaan. 
n 
II LUKU 
Yhdistyneessä kuningaskunnassa teurastetuista nautaeläimistä saadut ainekset 
3 artikla 
Odotettaessa tilanteen kokonaisvaltaista tarkastelua ja sen estämättä, mitä yhteisön 
säännöksissä BSE:n torjunnasta säädetään, Yhdistyneen kuningaskunnan on 
varmistettava, että sen alueelta muihin jäsenvaltioihin tai kolmansiin maihin ei toimiteta 
Yhdistyneessä kuningaskunnassa teurastetuista nautaeläimistä saatua: 
a) lihaa 
b) tuotteita, jotka voivat joutua ihmisten tai eläinten ravintoketjuun, 
c) aineksia, jotka on tarkoitettu käytettäviksi kosmeettisissa valmisteissa, lääkkeissä 
tai farmaseuttisissa valmisteissa. 
4 artikla 
1. Poiketen siitä, mitä 3 artiklassa säädetään, Yhdistynyt kuningaskunta saa sallia, 
että valmistetaan ja toimitetaan muihin jäsenvaltioihin tai kolmansiin maihin 
alueeltaan: • , 
a) aminohappoja, peptidejä ja talia, jotka on valmistettu virallisessa 
eläinlääkinnällisessä valvonnassa olevissa laitoksissa, joiden on osoitettu 
toimivan liitteessä I vahvistettujen edellytysten mukaisesti 
b) talivalmisteita sekä talista saippuoimalla, transesteröimällä tai 
hydrolysoimalla saatuja tuotteita, jos ne on valmistettu tämän artiklan 
mukaisesti tuotetusta talista, 
2. Yhdistyneen kuningaskunnan on varmistettava, että 1 kohdassa tarkoitetut 
tuotteet päällysmerkitään tai merkitään muulla tavalla ilmoittamaan tuotantolaitos 
ja osoittamaan tuotteiden soveltuvuus elintarvikkeiksi, eläinten rehuiksi, 
kosmeettisiksi valmisteiksi, lääkkeiksi tai farmaseuttisiksi valmisteiksi. 
12 
3. Yhdistyneen kuningaskunnan on varmistettava, että tämän artiklan mukaisesti 
muihin jäsenvaltioihin toimitettavien 1 kohdan a alakohdassa tarkoitettujen 
tuotteiden mukana on virallisen eläinlääkärin myöntämä terveystodistus, jossa 
todetaan niiden olevan tässä päätöksessä vahvistettujen edellytysten mukaisia ja 
todistetaan, kuinka usein virallisia tarkastuksia on tehty. 
4. Ennen kuin laitos voi aloittaa tai aloittaa uudelleen tämän artiklan mukaisten 
tuotteiden toimittamisen, Yhdistyneen kuningaskunnan on toimitettava 
komissiolle ja muille jäsenvaltioille luettelo 1 kohdan a alakohdassa tarkoitetuista 
laitoksista ja yksilöitävä jokaisen laitoksen osalta tarkoitus, johon se on 
hyväksytty. Sen on viipymättä ilmoitettava komissiolle ja muille jäsenvaltioille 
kaikista muutoksista luetteloon. 
5. Jokaisen 1 kohdassa tarkoitetun tuotteen virallisten tarkastusten toteuttamisesta 
on tehtävä yhteisön tarkastuksia ennen kuin kyseisten tuotteiden toimitukset 
voidaan aloittaa tai aloittaa uudelleen. 
6. Kuultuaan jäsenvaltioita pysyvässä eläinlääkintäkomiteassa komissio vahvistaa 
päivämäärän, jona laitokset voivat aloittaa tai aloittaa uudelleen 1 kohdan a 
alakohdassa tarkoitettujen tuotteiden toimittamisen. 
5 artikla 
Yhdistyneen kuningaskunnan on varmistettava, että Yhdistyneessä kuningaskunnassa 
teurastetuista nautaeläimistä saadusta raaka-aineesta valmistetut tekniseen käyttöön 
tarkoitetut gelatiini, dikalsiumfosfaatti, kollageeni, tali, talituotteet sekä talista 
saippuoimalla, transesteröimällä tai hydrolysoimalla saadut tuotteet päällysmerkitään tai 
merkitään muulla tavalla osoittamaan tuotantolaitos sekä tuotteiden soveltumattomuus 
elintarvikkeeksi, eläinten rehuiksi, kosmeettisiksi valmisteiksi, lääkkeiksi tai 
farmaseuttisiksi valmisteiksi. 
13 
6 artikla 
Poiketen siitä, mitä 3 artiklassa säädetään, Yhdistynyt kuningaskunta saa sallia 
Pohjois-Irlannissa syntyneistä ja kasvatetuista nautaeläimistä, jotka on teurastettu 
Pohjois-Irlannissa yksinomaan tähän tarkoitukseen käytetyissä teurastamoissa, 
saatujen seuraavien tuotteiden toimittamisen muihin jäsenvaltioihin tai 
kolmansiin maihin tässä artiklassa, 7 artiklassa, 9-12 artiklassa ja liitteessä II 
vahvistettujen edellytysten mukaisesti: 
a) direktiivissä 64/433/ETY määritelty 'tuore liha' 
b) neuvoston direktiivissä 94/65/EY16 määritelty 'jauheliha' ja 'lihatuotteet' 
c) neuvoston direktiivissä -77/99/ETY17 määritellyt 'lihatuotteet' 
Edellä 1 kohdan a alakohdassa tarkoitetusta tuoreesta lihasta on poistettava luut ja 
kaikki kudokset, mukaan lukien selvästi olevat hermokudokset tai imusuonistot, 
yksinomaan soveltuviin tuotteisiin käytetyissä leikkaamoissa Pohjois-Irlannissa. 
Liha on kylmävarastoitava Pohjois-Irlannissa yksinomaan tähän tarkoitukseen 
käytetyissä tiloissa. Paloittelu, varastointi ja kuljetus on tehtävä tässä artiklassa, 7 
artiklasssa, 9-12 artiklassa ja liitteessä II vahvistettujen edellytysten mukaisesti. 
Edellä 1 a alakohdassa tarkoitettua tuoretta lihaa saa käyttää tällaisesta lihasta 
valmistettujen 1 kohdan b ja c alakohdassa tarkoitettujen tuotteiden valmistukseen 
yksinomaan soveltuviin tuotteisiin käytettävissä laitoksissa Pohjois-Irlannissa 
tässä artiklassa, 7 artiklassa, 9- 12 artiklassa ja II liitteessä vahvistettujen 
edellytysten mukaisesti. 
Tässä artiklassa 'soveltuvilla tuotteilla' tarkoitetaan 1 kohdassa tarkoitettuja 
nautaeläimistä, joita ei ole teurastettu Yhdistyneessä kuningaskunnassa, saatuja 
tuotteita, jotka täyttävät 9-13 artiklassa vahvistetut edellytykset. 
16 EYVLL 368, 31.12.1994 s. 10 
17 EYVLN:oL26, 31.1.1977, s.85 
14 
5. Tehtyään yhteisön tarkastukset ja ilmoitettuaan jäsenvaltioille komissio vahvistaa 
päivämäärän, jona 1 kohdassa tarkoitetun lihan ja tarkoitettujen tuotteiden 
toimittaminen voi alkaa. 
6. Komissio tarkastelee tämän artiklan säännöksiä uudelleen vähintään joka kolmas 
kuukausi ja toteuttaa aiheelliset toimenpiteet direktiivin 89/662/ETY 18 artiklassa 
säädettyä menettelyä noudattaen. 
7 artikla 
1. Edellä 6 artiklan 1 kohdassa tarkoitettu liha ja tarkoitetut tuotteet on merkittävä 
erillisellä selkeällä merkillä, joka ei ole sekoitettavissa yhteisön terveysmerkkiin. 
2. Edellä 6 artiklan 1 kohdassa tarkoitettu liha ja tällaisesta lihasta valmistetut 
tuotteet, jotka soveltuvat toimitettavaksi Pohjois-Irlannista 6 artiklan säännösten 
mukaisesti, mutta jotka on tarkoitettu Yhdistyneen kuningaskunnan markkinoille, 
ei merkitä tämän artiklan 1 kohdassa tarkoitetulla erillisellä merkillä. Jos tällaisia 
merkkejä on, ne on mitätöitävä tai poistettava lihasta tai päällysmerkinnästä, kun 
liha tai tuotteet toimitetaan laitoksesta. Yhteisön terveysmerkki poistetaan 
ainoastaan, jos se on välttämätöntä lihaa paloiteltaessa. 
3. Yhdistyneen kuningaskunnan on toimitettava komissiolle ja muille jäsenvaltioille 
1 kohdassa tarkoitetun erillisen merkin malli ennen toimitusten aloittamista. 
15 
III LUKU 
Muualla kuin Yhdistyneessä kuningaskunnassa teurastetuista nautaeläimistä 
saadut ainekset 
8 artikla 
Yhdistyneen kuningaskunnan on varmistettava, että 9-13 artiklan säännöksiä 
noudatetaan, kun seuraavia muualla kuin Yhdistyneessä kuningaskunnassa teurastetuista 
nautaeläimistä saatuja seuraavia tuotteita toimitetaan sen alueelta muihin jäsenvaltioihin 
tai kolmansiin maihin: 
a) direktiivissä 64/433/ETY määritelty 'tuore liha'; 
b) neuvoston direktiivissä 94/65/EY määritelty 'jauhettu liha' ja 
' raakalihavalmisteet' ; 
c) neuvoston direktiivissä 77/99/ETY määritellyt 'lihavalmisteet' ja 'muut 
eläinperäiset tuotteet'; 
d) kesyille lihansyöjille tarkoiteltu ravinto; 
e) gelatiini ja dikalsiumfosfaatti, tali, talituotteet ja talista .saippuoimalla, 
transesteröimällä tai hydrolysoimalla saadut tuotteet, aminohapot, peptidit ja 
kollageeni, jotka voivat päätyä ihmisten tai eläinten ravintoketjuun tai jotka on 
tarkoitettu kosmeettisiin valmisteisiin, lääkkeisiin tai farmaseuttisiin valmisteihin. 
9 artikla 
1. Edellä 8 artiklassa tarkoitettujen tuotteiden on oltava peräisin sellaisesta 
Yhdistyneessä kuningaskunnassa sijaitsevasta laitoksesta, ja tarvittaessa kuljettaa 
sellaisen kautta 
a) joka on toimivaltaisen viranomaisen hyväksymä; 
16 
b) joka on virallisessa eläinlääkinnällisessä valvonnassa tai talista 
saippuoimalla, transesteröimällä tai hydrolysoimalla saatujen tuotteiden 
osalta toimivaltaisen viranomaisen valvomasta laitoksesta; 
c) jossa on otettu käyttöön raaka-aineen jäljitysjärjestelmä, jolla voidaan 
taata aineksen alkuperä koko tuotantoketjun ajan; 
d) jossa on otettu käyttöön rekisteröintijärjestelmä tulevalle ja lähtevälle 
ainekselle, jotta tulevat ja lähtevät tavaralähetykset voidaan tarkastaa; 
e) jonka tuotteiden purkaminen, jalostus, varastointi, käsittely, lastaaminen ja 
kuljetus tapahtuu erillisesti tai eri aikaan kuin sellaisten tuotteiden, jotka 
eivät täytä tässä artiklassa ja 10, 11 ja 12 artiklassa vahvistettuja 
edellytyksiä. 
2. Yhdistyneen kuningaskunnan on toimitettava komissiolle ja muille jäsenvaltioille 
luettelo 1 kohdassa tarkoitetut edellytykset täyttävistä laitoksista ja mainittava 
jokaisen laitoksen osalta tarkoitus, johon se on hyväksytty. Sen on viipymättä 
ilmoitettava komissiolle ja jäsenvaltioille kaikki muutokset tähän luetteloon. 
10 artikla 
1. Edellä 8 artiklan a-d alakohdassa tarkoitettujen tuotteiden on oltava peräisin 
sellaisesta Yhdistyneessä kuningaskunnassa sijaitsevasta laitoksesta ja tarvittaessa 
kuljettava sellaisen kautta, jossa: 
a) tuotteiden kaikki purkaminen, jalostus, varastointi tai muu käsittely sekä 
lastaaminen tapahtuu virallisessa valvonnassa; 
b) tuotteet varastoidaan kylmävarastossa lukittuihin tiloihin, joita ei 
samanaikaisesti käytetä tässä artiklassa ja 9, 11, 12 ja 13 artiklassa 
vahvistettuja edellytyksiä täyttämättömien naudanlihatuotteiden 
kylmävarastointiin ja jotka sinetöidään toimivaltaisen viranomaisen 
sinetillä, kun tämä ei ole paikalla; 
17 
c) tuotteet, lukuun ottamatta 8 artiklan d alakohdassa tarkoitettuja tuotteita, 
merkitään tai päällysmerkitään selkeällä erillisellä merkillä, joka ei ole 
sekoitettavissa yhteisön terveysmerkkiin; 
d) Yhdistyneestä kuningaskunnasta tämän artiklan sekä 9, 11, 12 ja 
13 artiklan mukaisesti toimitettaviksi soveltuvia tuotteita, jotka on 
tarkoitettu Yhdistyneen kuningaskunnan markkinoille, ei merkitä c 
alakohdassa tarkoitetulla erillisellä merkillä. Jos tuotteissa on kuitenkin 
merkki, se mitätöidään tai poistetaan lihasta tai mitätöidään 
päällysmerkinnästä kun liha toimitetaan laitoksesta. 
Yhdistyneen kuningaskunnan on toimitettava komissiolle ja muille jäsenvaltioille 
erillisen merkin malli. 
2. Yhteisön lainsäädännössä vahvistettujen terveysmerkintöjen ja erillisten merkkien 
kiinnitystä varten toimivaltaisen viranomaisen on pidettävä ja säilytettävä 
vastuullaan: 
a) lihan terveysmerkintää ja erillisen merkin kiinnittämistä varten tarkoitetut 
välineet, jotka saadaan luovuttaa avustajille ainoastaan merkinnän 
alkaessa ja sitä varten tarvittavaksi ajaksi; 
b) kaikki päällysmerkinnät, joissa on terveysmerkki tai erillinen merkki. 
Nämä päällysmerkit on merkittävä sarjanumeroilla, ja annetaan tarvittava 
määrä avustajille käytön ajaksi. 
3. Edellä 1 kohdassa tarkoitetut tuotteet on kuljetettava toimivaltaisen viranomaisen 
sinetöimässä kuljetusvälineessä. 
Kuljetettaessa kyseisiä tuotteita, muihin jäsenvaltioihin, niiden mukana on oltava 
virkaeläinlääkärin myöntämä terveystodistus, jossa todetaan, että tässä artiklassa 
sekä 9, 11, 12 ja 13 artiklassa tarkoitetut edellytykset täyttyvät, ja jossa mainitaan 
kaikki laitokset, joissa tuotteita on hankittu, jalostettu, käsitelty tai varastoitu, 
sekä kaikki lähetyksen päällysmerkinnät ja niiden sarjanumerot. 
18 
Lihan mukana on oltava direktiivin 64/43 3/ETY liitteessä IV tarkoitettu 
terveystodistus, jonka jaksossa "Lihan tunnistetiedot" mainitaan kaikki 
lähetyksen päällysmerkinnät ja niiden sarjanumerot, jotka on merkitty todistuksen 
kohtaan "tunnistusmerkit". Seuraava maininta on lisättävä kaikkiin todistuksiin: 
"tuotettu komission päätöksen [98/../EY] mukaisesti" 
4. Yhdistyneen kuningaskunnan on ilmoitettava jokaisesta lähetyksestä määräpaikan 
toimivaltaiselle viranomaiselle Animo-järjestelmällä tai telekopiolla. 
11 artikla 
Rajoittamatta 7 artiklan 2 kohdan ja 10 artiklan 1 kohdan d alakohdan soveltamista 8 
artiklan a alakohdassa tarkoitettujen tuotteiden ollessa Yhdistyneessä kuningaskunnassa 
sijaitsevista laitoksista ja tarvittaessa kuljetukset niiden kautta, ei terveysmerkkejä saa 
poistaa, paitsi jos se ole välttämätöntä paloittelun takia. 
12 artikla 
Muihin jäsenvaltioihin toimitetut 8 artiklassa tarkoitetut tuotteet on päällysmerkittävä, 
jotta tuotantolaitos voidaan tunnistaa ja osoittaa, että tuotteet on valmistettu tämän 
päätöksen mukaisesti sekä tarvittaessa, että tuotteet soveltuvat ihmisravinnoksi, eläinten 
rehuksi, kosmeettisiksi valmisteiksi, lääkkeiksi tai farmaseuttisiksi valmisteiksi. 
13 artikla 
1. Jäsenvaltion, joka toimittaa 8 artiklan a alakohdassa tarkoitettua lihaa alueellaan 
sijaitsevasta laitoksesta tai alueellaan sijaitsevalta yhteisön hyväksymällä 
rajatarkastusasemalta Yhdistyneen kuningaskunnan alueen kautta tai 9 artiklan 
mukaisesti hyväksyttyyn laitokseen, on varmistettava, että kyseisen lihan mukana 
on virkaeläinlääkärin myöntämä eläinlääkärintodistus tai rajatarkastusaseman 
toimivaltaisen viranomaisen myöntämä todistus. 
Kaikkien todistusten alkuperäkappaleiden on seurattava lähetystä määräpaikkana 
sijaitsevaan laitokseen. 
19 
2. Edellä 8 artiklan a alakohdassa tarkoitettu liha on kuljetettava virallisesti 
sinetöidyssä kuljetusvälineessä. 
Sinetin saa murtaa ainoastaan virallista tarkastusta varten. 
3. Jäsenvaltion, joka toimittaa 9 artiklan mukaisesti hyväksyttyyn laitokseen 8 
artiklan e alakohdassa tarkoitettuja tuotteita tai mitä taliansa muita kyseisten 
tuotteiden valmistuksessa käytettäviä raaka-aineita, on varmistettava, että tuotteet 
on päällysmerkitty tai merkitty muulla tavalla laitoksen ja jäsenvaltion 
osoittamiseksi, jossa ne on tuotettu. 
IV LUKU 
Loppusäännökset 
14 artikla 
Komissio suorittaa paikalla yhteisön tarkastuksia Yhdistyneessä kuningaskunnassa 
varmistaakseen, että tämän päätöksen säännöksiä sovelletaan erityisesti virallisen 
valvonnan täytäntöönpanossa. 
15 artikla 
Yhdistyneen kuningaskunnan on toimitettava komissiolle joka kuukausi kertomus BSE:n 
torjumiseksi' yhteisön säännösten ja kansallisten säännösten mukaisesti toteutetuista 
suoj atoimenpiteistä. 
16 artikla 
Tätä päätöstä tarkastellaan säännöllisesti uudelleen uusien tieteellisten tietojen 
perusteella. Sen jälkeen kun asianomaista tiedekomiteaa on tarvittaessa kuultu, päätöstä 
muutetaan tarvittaessa direktiivin 89/662/ETY 18 artiklassa säädetyn menettelyn 
mukaisesti. 
17 artikla 
Jäsenvaltioiden on toteutettava tämän päätöksen noudattamiseksi tarvittavat toimenpiteet. 
Niiden on ilmoitettava tästä komissiolle viipymättä. 
20 
18 artikla 
Muutetaan päätös 94/474/EY seuraavasti: 
1. Poistetaan 1 artikla. 
2. Poistetaan 3 artiklan 1 ja 2 kohta. 
3. Poistetaan 4 artikla. 
19 artikla 
Kumotaan päätös 96/23 9/EY. 
20 artikla 
Tämä päätös on osoitettu kaikille jäsenvaltioille. 
Tehty Brysselissä Neuvoston puolesta 
21 
LIITE I 
1 luku 
1. Yhdistyneestä kuningaskunnasta saa viedä 4-7 artiklan säännöksiä sovellettaessa 
seuraavia tuotteita: 
a. vuodista ja nahoista seuraavalla menetelmällä saadut aminohapot ja 
peptidit: käsittely pH:ssa 1-2 ja sen jälkeen pH:ssa > 11, jonka jälkeen 
lämpökäsittely 30 minuutin ajan 140 °C lämpötilassa 3 baarin paineessa; 
b. ihmisravinnoksi kelpaavista eläimistä peräisin olevasta aineksesta 
valmistettu tali ja taliperäiset tuotteet, jotka on käsitelty yhdellä 2 luvussa 
kuvatuista tavoista; 
c. taliperäiset tuotteet, jotka on valmistettu yhdellä 3 luvussa kuvatuista 
menetelmistä. 
2. Edellä 1 kohdassa tarkoitetut tuotteet on suodatettava tuotannon jälkeen. 
3. Nautaeläimiä, joissa ilmenee BSE:n oireita, ja yli 30 kuukauden ikäisiä eläimiä ei 
saa käyttää lähdeaineksina (kuten komission asetuksessa (EY) N:o 716/961 
säädetään) 1 kohdassa tarkoitettujen tuotteiden valmistuksessa. 
4. Edellä 1 kohdassa tarkoitettujen tuotteiden valmistuksessa ei saa käyttää 
seuraavia kudoksia: kallo, selkäranka, aivot, selkäydin, silmät, risat (tonsillat), 
kateenkorva, suolet ja perna. 
1 EYVLL 99, 20.4.1996, s. 14. 
22 
2 luku 
A. Tuotantovaatimukset talille, joka tuotetaan Yhdistyneessä 
kuningaskunnassa kyseisessä maassa teurastetuista nautaeläimistä saadusta 
aineksesta 
1. Talia saadaan tuottaa ainoastaan komission päätöksen 92/562/ETY2 liitteessä 
olevassa I - IV, VI ja VII luvussa esitetyissä järjestelmissä, joissa saavutetaan 
seuraavat vähimmäisedellytykset: 
I LUKU (panosprosessi / ilmanpaine / luonnollinen rasva) 
Partikkelien enimmäiskoko: 150 mm 
Lampotila >100°C >110°C >120°C 
Aika 125 min 120 min 50 min 
II LUKU (panosprosessi / paineessa / luonnollinen rasva) 
Partikkelien enimmaiskoko: 50 mm 
Lampotila >100°C >133°C 
Aika 25 min 20 min 
Paine (absoluuttinen) 3 baaria 
III LUKU (jatkuva prosessi / ilmanpaine / luonnollinen rasva) 
Partikkelien enimmaiskoko: 30 mm 
Lampotila >100°C >110°C >120°C 
Aika 95 min 55 min 13 min 
IV JA (jatkuva prosessi / ilmanpaine / lisatty rasva ja jatkuva prosessi / 
VI LUKU paineessa / lisatty rasva) 
Partikkelien enimmaiskoko: 30 mm 
Lampotila >100°C >110°C >120°C >130°C 
Aika 16 min 13 min 8 min 3 min 
VII LUKU (jatkuva prosessi / ilmanpaine / rasva poistettu) 
Partikkelien enimmaiskoko: 20 mm 
Lampotila >80°C >100°C 
Aika 120 min 60 min 
Mainittuja lämpötila-ja aikavaatimuksia voidaan soveltaa samanaikaisesti. 
Yhdistynyt kuningaskunta saa hyväksyä laitokset ainoastaan, jos niiden on 
osoitettu B jaksossa vahvistetuilla-menetelmillä toimivan 1 kohdassa säädettyjen 
edellytysten mukaisesti. 
2 EYVLL359, 9.12.1992, s. 23. 
23 
3. Myös voidaan hyväksyä panosprosessit, joissa saavutetaan 2 kohdassa vahvistetut 
parametrit III, IV, VI tai VII luvun mukaisesti toimivien jatkuvien prosessien 
osalta. 
B. Menettelyt niiden laitosten hyväksymiseksi, jotka prosessoivat märehtijöistä 
peräisin olevaa eläinjätettä päätöksen 92/562/ETY liitteessä kuvatulla tavalla 
talin tuottamiseksi Yhdistyneessä kuningaskunnassa 
1. Lämpötila - jatkuvat prosessit ja panosprosessit 
Lämpötilan valvontalaitteita on asetettava järjestelmällisesti laitteistoon, 
jotta lämpötila voidaan kirjata prosessin eri vaiheissa. Kirjanpito on 
säilytettävä ja säännöllisin väliajoin kalibrointi suoritettava. 
2. Paine (ainoastaan II luku) 
Paineen valvontalaitteita on asetettava paineen kirjaamiseksi prosessin eri 
vaiheissa. Kirjanpito on säilytettävä ja säännöllisin väliajoin kalibrointi 
suoritettava. 
3. Partikkelikoko - kaikki järjestelmät 
3 luku 
Elintarvikkeet, rehu, lääkkeet tai farmaseuttiset valmisteet, niiden lähdeaineksct tai 
välituotteet 
Talijohdannaisia saa käyttää, jos ne on tuotettu asianmukaisilla, vahvistetuilla ja tiukasti 
varmennetuilla menetelmillä, kuten: 
1. Transesteröinti tai hydrolyysi vähintään 200°C:n lämpötilassa vähintään 20 
minuutin ajan paineenalaisena (glyserolin, rasvahappojen ja rasvahappoestereiden 
tuotanto) taikka 
2. Saippuoiminen 12 M NaOH:lla (glyserolin ja saippuan valmistus) 
panosprosessi: vähintään 95°C:n lämpötilassa vähintään 3 tunnin ajan tai 
jatkuva prosessi: vähintään 140°C:n lämpötilassa 2 baarin paineessa 
vähintään 8 minuutin ajan tai vastaavissa olosuhteissa. 
Kosmeettiset valmisteet, lähdeaineksct tai välituotteet 
Talijohdannaisia saa käyttää, jos niiden valmistaja on käyttänyt yhtä seuraavista tiukasti 
varmennetuista menetelmistä: 
1. Transesteröinti tai hydrolyysi vähintään 200°C:n lämpötilassa ja 40 baarin 
paineessa vähintään 20 minuutin ajan (glyseroli, rasvahapot ja esterit), taikka 
24 
2. Saippuoiminen 12 M NaOH:lla (glyseroli ja saippua) 
panosprosessi: 95°C:n lämpötilassa 3 tuntia tai 
jatkuva prosessi: 140°C, 2 baaria, 8 minuuttia, tai vastaavissa 
olosuhteissa. 
25 
LIITE II 
1. Pohjois-Irlannissa teurastettujen nautaeläinten tuoretta lihaa, josta on poistettu 
luut, ja tästä lihasta saatuja 6 artikalan 1 kohdan b ja c alakohdassa tarkoitettuja 
tuotteita saa toimittaa Pohjois-Irlannista 6 artiklan säämiösten mukaisesti, jos 
tuotteet on saatu soveltuvista eläimistä, jotka ovat peräisin soveltuvista karjoista. 
Soveltuvat karjat 
2. Karja on erillisen ja selkeän yksikön muodostava eläinryhmä. Tätä eläinryhmää 
hoidetaan ja pidetään ja se sijoitetaan erilleen muista eläinryhmistä ja tunnistetaan 
yksilöllisillä karjan ja eläinten tunnistenumeroilla. 
3. Karja on soveltuva, kun yhdessäkään yhä kyseisessä karjassa olevassa tai siitä 
pois viedyssä eläimessä ei ole vähintään kahdeksaan vuoteen todettu vahvistetusti 
BSE:tä, eikä ole epäilty BSE-tapausta, jonka osalta epäilyksiä ei ole voitu sulkea 
pois. 
4. Poiketen 2 kohdan säännöksistä alle kahdeksan vuoden ikäistä karjaa voidaan 
pitää soveltuvana toimivaltaisen viranomaisen suorittaman perusteellisen 
epidemiologisen tutkimuksen jälkeen, jos: 
a) kaikki hiljattain perustettuun karjaan syntyneet tai siirretyt eläimet 
täyttävät 6 kohdan a, c, d ja e alakohdan edellytykset; ja 
b) karja on täyttänyt 3 kohdan edellytykset koko olemassaolonsa ajan. 
5. Jos karja on hiljattain perustettu tilalla, jossa on vahvistettu BSE-tapaus jossakin 
tilan jonkin karjan jossakin eläimessä tai jossakin kyseisestä karjasta poisviedyssä 
eläimessä, hiljattain perustettua karjaa voidaan pitää soveltuvana ainoastaan 
toimivaltaisen viranomaisen suorittaman perusteellisen epidemiologisen 
tutkimuksen jälkeen, kun seuraavat edellytykset on täytetty toimivaltaista 
viranomaista tyydyttävällä tavalla: 
a) kaikki taudin vaivaamaan karjaan kuuluvat eläimet on viety pois tai 
teurastettu; 
b) kaikki rehu on viety pois ja tuhottu, ja kaikki rehusäiliöt on puhdistettu 
perusteellisesti; 
c) kaikki rakennukset on tyhjennetty ja puhdistettu perusteellisesti ennen 
uusien eläinten ottamista; 
d) kaikki 4 kohdan edellytykset on täytetty. 
Soveltuvat eläimet 
6. Nautaeläin on soveltuva vientiin, jos se on syntynyt ja kasvatettu Pohjois-
Irlannissa j a j os teurastushetkellä: 
26 
a) kaikki sen syntymää, tunnistamista ja siirtoja koskevat tiedot on kirjattu 
viralliseen tietokoneistettuun jäljitysjärjestelmään 
b) se on yli kuuden mutta alle 30 kuukauden ikäinen, ja sen ikä voidaan 
määrittää virallisesta tietokonerekisteristä, johon sen ikä on kirjattu 
c) sen emä on elänyt vähintään kuusi kuukautta sen syntymän jälkeen 
d) sen emä ei ole saanut eikä sen epäillä saaneen BSE-tartuntaa 
e) kaija, jossa eläin on syntynyt, ja kaikki karjat, joihin eläin on kuulunut, 
ovat soveltuvia. 
7. Edellä 6 kohdan a alakohdassa tarkoitettu virallinen tietokoneistettu 
jäljitysjärjestelmä hyväksytään ainoastaan, jos se on toiminut riittävän kauan, 
jotta siitä voidaan saada kaikki eläimen elinikään ja siirtoihin liittyvät tiedot, joita 
tarvitaan tämän päätöksen vaatimusten noudattaminen tarkastamiseksi; 
järjestelmä hyväksytään ainoastaan niiden eläinten osalta, jotka ovat syntyneet 
järjestelmän käyttöönoton jälkeen. Vanhoja tietoja, jotka on syötetty 
tietokoneeseen minkä tahansa ajanjakson osalta, jolloin järjestelmä ei ollut 
käytössä, ei hyväksytä tätä tarkoitusta varten. 
Valvonta 
8. Eläin on hylättävä ilman eri toimenpiteitä, jos se teurastuksen yhteydessä tai jokin 
sen teurastukseen liittyvä seikka ei täytä kaikkia tämän päätöksen vaatimuksia. 
Jos tällainen tieto ilmenee teurastuksen jälkeen, toimivaltainen viranomaisen on 
keskeytettävä välittömästi todistusten myöntämisen ja peruutettava jo myönnetyt 
todistukset. Jos eläin on jo toimitettu, toimivaltaisen viranomaisen on ilmoitettava 
siitä määräpaikan toimivaltaiselle viranomaiselle. Määräpaikan1 toimivaltaisen 
viranomaisen on toteutettava tarvittavat toimenpiteet. 
9. Vientiin soveltuvien eläimien teurastuksen on tapahduttava yksinomaan tätä 
tarkoitusta varten käytettävissä teurastamoissa. Paloittelu, luuttomaksi 
leikkaaminen ja käsittely tapahtuu yksinomaan sellaisten tuotteiden, jotka 
soveltuvat toimitettaviksi muihin jäsenvaltioihin tai kolmansiin maihin, 
käsittelyyn käytettävissä laitoksissa. Kylmävarastointi tapahtuu yksinomaan 
sellaisten tuotteiden, jotka soveltuvat toimitettaviksi muihin jäsenvaltioihin tai 
kolmansiin maihin, varastointiin käytettävien kylmävarastojen huoneissa. 
Kaikkien laitosten, joiden kautta tuotteet kulkevat ennen niiden toimittamista, on 
sijaittava Pohjois-Irlannissa. 
10. Toimivaltaisen viranomaisen on varmistettava, että lihanleikkaamoissa 
käytettävissä paloittelumenettelyissä varmistetaan seuraavien imusolmukkeiden 
poistaminen: 
27 
Polvitaipeen imusolmukkeet, lonkan imusolmukkeet, nivustaipeen pinnalliset ja 
syvät imusolmukkeet, suoliluun mediaaliset ja lateraaliset imusolmukkeet, 
munuaisten imusolmukkeet, reiden etupuoliset imusolmukkeet, lantion 
imusolmukkeet, kaulakylkiluun imusolmukkeet, rintalastaan liittyvät 
imusolmukkeet, lavanedusimusolmukkeet, kainalon imusolmukkeet sekä kaulan 
syvät taaimmaiset imusolmukkeet. 
11. Liha on pystyttävä jäljittämään karjaan, johon soveltuva eläin kuului, 
tietokoneistetun jäljitysjärjestelmän avulla teurastushetkeen asti. Teurastuksen 
jälkeen päällysmerkinnöillä on kyettävä osoittamaan, mistä karjasta tuore liha tai 
6 artiklan 1 kohdan b ja c alakohdassa tarkoitetut lihavalmisteet ovat peräisin, 
jotta kyseinen tavaralähetys voidaan tarvittaessa poistaa myynnistä. 
12. Kaikilla soveltuviksi hyväksytyillä ruhoilla on oltava yksilölliset numerot, joilla 
on yhteys eläimen korvanumeroon. 
13. Yhdistyneellä kuningaskunnalla on oltava yksityiskohtaiset toimintamenettelyt, 
jotka kattavat: 
a) teurastusta edeltävän jälj ityksen j a valvonnan; 
b) teurastuksen aikana tapahtuvan valvonnan; 
c) kaikki päällysmerkintöjä ja varmennusta koskevat vaatimukset 
teurastuksen jälkeen myyntipaikkaan saakka. 
14. Toimivaltaisen viranomaisen on otettava käyttöön kirjaamisjärjestelmä valvonnan 
suorittamisen osoittaakseen. 
Laitos 
15. Hyväksynnän saadakseen laitoksen on muiden tämän päätöksen vaatimusten 
lisäksi suunniteltava ja otettava käyttöön järjestelmä, jonka avulla soveltuva liha 
ja/tai soveltuva tuote voidaan tunnistaa ja kaikki liha tai tuotteet voidaan jäljittää 
alkuperäkarjaan. Järjestelmän on mahdollistettava lihan tai tuotteiden alkuperän 
moitteeton jäljittäminen kaikissa vaiheissa, ja kirjanpito on säilytettävä vähintään 
kahden vuoden ajan. Laitoksen johdon on ilmoitettava käytetyn järjestelmän 
yksityiskohdista kirjallisesti toimivaltaiselle viranomaiselle. 
16. Toimivaltaisen viranomaisen on arvioitava ja valvottava laitoksen 
käyttöönottamaa järjestelmää ja hyväksyttävä sen varmistaakseen, että järjestelmä 
mahdollistaa tuotteiden täydellisen erottelun ja jäljityksen kaikissa tuotantoketjun 
vaiheissa. 
28 

ISSN 1024-4492 
KOM(98) 161 lopullinen 
ASIAKIRJAT 
FI 03 05 02 15 
Luettelonumero : CB-CO-98-153-FI-C 
ISBN 92-78-31970-8 
Euroopan yhteisöjen virallisten julkaisujen toimisto 
L-2985 Luxemburg 
0^9